KÄSKKIRI

Tallinn	20.12.2024 nr 2027

Sõjaväelise väljaõppe eeskirja muutmine

Kaitseväeteenistuse seaduse § 6 lg 3, Kaitseväe korralduse seaduse § 24 p 1 ja p 11¹ alusel

1.	Muudan Kaitseväe juhataja 26.08.2024 käskkirjaga nr 1379 kinnitatud dokumenti „Sõjaväelise väljaõppe eeskiri" alljärgnevalt:

1.1.	teen muudatuse punktis 2 ning sõnastan punkti 2 alljärgnevalt:
„2. Eeskirja lisadega kehtestatakse:
2.1. väljaõppe mõisted (vt lisa 1);
2.2. väljaõppe dokumendid koos vormidega (vt lisa 2);
2.3. ametikoha pädevustasemed (vt lisa 3);
2.4. õppimise valdkonnad ja tasemed (vt lisa 4);
2.5. pädevustasemete samakõlastustabel (vt lisa 5);
2.6. õppemeetodid ja nende valik (vt lisa 6)."
1.2.	teen muudatuse alapunktides 5.4.1. ja 5.4.2 ning sõnastan alapunktid 5.4.1. ja 5.4.2. alljärgnevalt:
„5.4.1. Kaitseväe perioodikäsk;“
„5.4.2. struktuuriüksuse perioodikäsk;“
1.3.	teen muudatuse lisas 2 punktis 2 ning sõnastan lisa 2 punkti 2 alljärgnevalt:
„2. Kaitseväe perioodikäsk. KVJ-i kirjalik käsk, milles ta teeb alluvatele struktuuriüksustele teatavaks ülesanded vähemalt üheks (1) aastaks.“
1.4.	teen muudatuse lisas 2 punktis 8 ning sõnastan lisa 2 punkti 8 alljärgnevalt:
„8. Struktuuriüksuse perioodikäsk. Väljaõppejuhi kirjalik käsk, milles ta teeb alluvatele üksustele/allüksustele teatavaks ülesanded vähemalt üheks (1) aastaks. Käsk koostatakse ja vormistatakse STANAG 2199 (ATP-3.2.2) alusel“;
1.5.	teen muudatuse lisas 2 punktis 14 ning sõnastan lisa 2 punkti 14 alljärgnevalt:
„14. Väljaõppe koondkokkuvõte. Väljaõppejuhi (või tema volitatud isiku) kirjalik kokkuvõte talle määratud (nt perioodikäsuga, rahvusvahelise sõjalise operatsioonikäsuga vms) ülesannete täitmisest. Kokkuvõte koostatakse iga kvartali lõpus kehtestatud korra alusel või kästud ajal (nt konkreetse väljaõppeürituse käsuga määratud ajal). Kokkuvõte peab sisaldama väljaõppejuhi hinnangut:
14.1 erinevate väljaõppeürituste väljaõppe eesmärkide täitmisest ja kui see oli määratud siis ka väljaõppetaseme saavutamise kohta;
14.2 väljaõppeks kasutatud lahingu- ja harjutusmoona kulunormide kooskõla väljaõppe eesmärkide saavutamise kohta.
Kirjeldada toimunud üritus(t)e väljaõppe eesmärki või –taset. Juhul, kui väljaõppe eesmärk või –tase jäi saavutamata siis kirjeldada nende mittesaavutamise põhjuseid ja edasisi tegevusi nende saavutamiseks. Lisaks esitada ettepanekuid ja taotlusi väljaõppe paremaks korraldamiseks (sh väljaõppeaja kasutust, lahingu- ja harjutusmoona kulunormide kooskõla väljaõppe eesmärkide saavutamise kohta).“
1.6.	eemaldan punkti 20 tabelist 1 „Õppekavade ja kursuste liigid, haldajad ja kinnitajad“ läbivalt sõnad „allüksus või kursus“;

1.7.	asendan punkti 20 tabeli 2 „Ülekaitseväelised kursused ja haldajad“ tabeliga alljärgnevas sõnastuses:

"Tabel 2. Ülekaitseväelised kursused ja haldajad
Jrk nr	Kursused (üld ja eriala)	Kursuse haldaja	Märkused	
1.	Sõduri baaskursus	KVPS J7 ülem		
2.	Kehalise võimekuse arendamise kursus	KVPS J7 ülem		
3.	Riigikeelt mitte valdava ajateenija eesti keele kursus	KVPS J7 ülem		
4.	Automaatrelva- ja laskeõppe kursus	KVPS J7 ülem		
5.	Rahvusvahelise sõjalise operatsioonispetsiifiline individuaalkursus	KVPS J7 ülem		
6.	SERE (ingl Survival, Evasion, Resistance and Extraction) A-C kursused	KVPS operatsioonide osakonna (J3) ülem	J3-2	
7.	Mehitamata (I-II kategooria) õhusõiduki(te) (MÕS) kursus(ed)	KVPS analüüsi- ja planeerimisosakonna (APO) ülem	võimeloome
jaoskond	
8.	Nooremallohvitseri baaskursus 	KVA ülem		
9.	Reservohvitseri põhikursus	KVA ülem		
10.	Parameediku erialakursus	KVA ülem		
11.	Laskur-sanitari erialakursus	KVA ülem		
12.	Rahvusvahelise sõjalise operatsioonieelne meditsiinikursus	KVA ülem		
13.	Reservohvitseri spetsialiseerumisega seotud erialakursus(ed)	Vastava struktuuri- ja väeüksuse ülem		
14.	Mootorsõidukijuhi kursused	Toetuse väejuhatuse ülem		
15.	Lahingteenindusüksuste kursused	Toetuse väejuhatuse ülem	Lahingteenindus üksuste kursused ning staabi- ja sideüksuste kursused kooskõlastatakse p 20.2 kohaselt.	
16.	Staabi- ja sideüksuste kursused	Küberväejuhatuse ülem		
“
1.8.	asendan punkti 36 juurde kuuluval joonisel 13 läbivalt sõnad „Õppekava eesmärk“ ja „Kursuse eesmärk“ sõnadega „Väljaõppe eesmärk“ ning sõnad „Õppekava alaeesmärk“ ja „Kursuse alaeesmärk“ sõnadega „Väljaõppe alaeesmärk“;
1.9.	muudan lisa 2 punkti 14 ja sõnastan selle alljärgnevalt:
„14. Väljaõppe koondkokkuvõte. Väljaõppejuhi (või tema volitatud isiku) kirjalik kokkuvõte talle määratud (nt käsuga vms) ülesannete täitmisest. Kokkuvõte koostatakse iga kvartali lõpus kehtestatud korra alusel või kästud ajal (nt konkreetse väljaõppeürituse käsuga määratud ajal). Kokkuvõte peab sisaldama väljaõppejuhi hinnangut:
14.1. erinevate väljaõppeürituste väljaõppe eesmärkide täitmisest ja kui see oli määratud siis ka väljaõppetaseme saavutamise kohta;
14.2. väljaõppeks kasutatud lahingu- ja harjutusmoona kulunormide kooskõla väljaõppe eesmärkide saavutamise kohta.
Kirjeldada toimunud üritus(t)e väljaõppe eesmärki või -taset. Juhul, kui väljaõppe eesmärk või –tase jäi saavutamata siis kirjeldada nende mittesaavutamise põhjuseid ja edasisi tegevusi nende saavutamiseks. Lisaks esitada ettepanekuid ja taotlusi väljaõppe paremaks korraldamiseks (sh väljaõppeaja kasutust, lahingu- ja harjutusmoona kulunormide kooskõla väljaõppe eesmärkide saavutamise kohta).“
1.10.	muudan punkti 17 ja joonist 4 ning sõnastan selle järgnevalt:
„17.	Väljaõppe kavandamisel tuleb aega planeerida alljärgnevalt (vt joonis 4):
17.1.	Väljaõppe eesmärkide saavutamiseks vajalik aeg. Sellele peab kuluma enamus väljaõppe läbiviimiseks ettenähtud aega, sest see on seotud väljaõppe eesmärkide saavutamisega. Reeglina minimaalselt 70% õppekavas ettenähtud ajast;
17.2.	Väljaõppe varuaeg (vt lisa 1). Sellele kuulub väljaõppega eesmärkidega lahti kirjeldamata tegevused, millele kulub umbes 30% õppekavas ettenähtud ajast ning mis koosneb järgmistest osadest:
17.2.1.	Aeg varasemate teemade kordamiseks;
17.2.2.	Aeg muudeks tegevusteks;
17.2.3.	Reservaeg.

Joonis 4. Näide väljaõppeaja planeerimisest“

1.11.	täiendan punkti 23 ning sõnastan selle järgnevalt:
„Kui ajakohastamise käigus selgub, et õppekava või kursuse sisu on vaja muuta rohkem kui 1/3 ulatuses võrreldes kehtiva versiooniga, tuleb koostada uus õppekava või kursus ning seda toetav õppevara. Mittekasutatav või sisuliselt aegunud õppekava või kursus tunnistatakse kinnitaja poolt kehtetuks. Alla 1/3 muudatuse korral uut õppekava või kursuse tervikteksti ei kinnitata, vaid muutus vormistatakse käskkirjaga, millele lisatakse muudatuste seletuskiri.“
1.12.	asendan lisa 1 „Väljaõppe mõisted“ ning kinnitan selle vastavalt käskkirja lisale 1;
1.13.	asendan lisa 2 vormi nr 2 "kursusekava" täitmisjuhiseid ning kinnitan need vastavalt käskkirja lisale 2.
1.14.	asendan lisa 6 punktis 2 läbivalt sõna „etapiliselt“ sõnaga „astmeliselt“.

2.	Käskkiri avaldada täitmiseks Kaitseväe juhataja vahetus alluvuses olevate struktuuriüksuste ülematele ja teadmiseks Kaitseliidu ülemale ning Kaitseressursside Ameti peadirektorile.

[ allkirjastatud digitaalselt ]

Andrus Merilo
Kindralmajor
Kaitseväe juhataja